1527



Események

Határozott dátumú események 
 január 12. – Békés vármegye küldötteket meneszt Szapolyai Jánoshoz Cserni Jován rablásai miatt.
 május 6. – Sacco di Roma: Miután VII. Kelemen pápa a francia király oldalára állt, V. Károly serege rohammal elfoglalja Róma városát; a pápa a nocerai püspökkel az Angyalvárba menekül.
 május 22. – A szerbek a szőlősi csatában legyőzik az ellenük küldött Perényi Pétert.
 július 8. – Ferdinánd választott magyar király cseh és német hadai átlépik a magyar határt.
 július 25. – A szerbek a szőlősi győzelem után a sződfalvi ütközetben döntő vereséget szenvednek és legtöbbjük kiszorul az Oszmán Birodalomba.
 július 31. – A Magyarországra bevonuló I. Ferdinánd a köpcsényi esküben ígéretet tesz a magyar törvények és az Aranybulla megtartására.
 augusztus 20. – Ferdinánd hadai bevonulnak a kiürített Budára.
 szeptember 27. – Ferdinánd hadvezére – 10 000 fős spanyol és német zsoldos csapattal – Tokaj mellett szétszórja János király seregét.
 október 28. – Szapolyai János rendeletével Kolozsvár arany- és ezüstpénz-veretési jogot kap.
 november 3. – Ferdinánd osztrák főherceget Podmaniczky István nyitrai püspök magyar királlyá koronázza Székesfehérváron, ezzel megkezdődik a Habsburg-ház 400 éves uralkodása Magyarországon.
 november 4. – Jagelló Annát, Ferdinánd feleségét Podmaniczky István nyitrai püspök magyar királynévá koronázza.  
 november 23. – Beírja utolsó sorait, ezzel befejezi az Érdy-kódexet egy ismeretlen karthauzi szerzetes.

Határozatlan dátumú események 
 június 4. vagy június 20. – Cserni Jován a fönlaki ütközetben legyőzi Szapolyai Jánost.
 az év folyamán – 
 Cserni Jován felkelése a Délvidéken.
 I. Gusztáv svéd király a Riksdag, a svéd parlament összetételét megváltoztatva a társadalom mind a négy rétegét (nemesség, egyház, városiak és a parasztság) meghívta a parlamentbe. Ez a forma, a Ständestaat 1865, a modern kétkamarás parlament létrejöttéig megmaradt.
 Megjelenik Brodarics István (1470–1539) Igaz történet (De conflictu Hungarorum cum Solymano Turcorum imperatore ad Mohach historia verissima című műve a mohácsi csatáról.
 Marburgban megalakítják az első protestáns egyetemet.
 ősz – I. Ferdinánd kancellárjává Szalaházi Tamás egri püspököt nevezi ki. (Szalaházi 1535-ben bekövetkezett haláláig Ferdinánd uralmának egyik legfontosabb támasza maradt.)
 december vége – Jajca elfoglalása. (Gházi Huszrev visszaszerzi az 1463-ban Mátyás király által elfoglalt Jajcát.)

Az év témái

1527 a tudományban

1527 az irodalomban

Születések 
 július 31. – Miksa magyar király († 1576) 
 május 21. – II. Fülöp spanyol király († 1598)
 október 21. – Louis de Guise lotaringiai bíboros, a Sensi főegyházmegye érseke, később a Metzi egyházmegye püspöke († 1578)
 az év folyamán – Giuseppe Arcimboldo († 1593) olasz manierista festő

Halálozások 
 május 6. – III. Charles de Bourbon-Montpensier francia herceg, főparancsnok, később V. Károly német-római császár hadvezére (* 1490)
 június 21. – Niccolò Machiavelli (* 1469) olasz író, filozófus, politikus, korának egyik legnagyobb hatású gondolkodója 
 július 25. – Cserni Jován szerb felkelővezér (* 1492)
 október – Bornemissza János egykori királyi kincstartó, II. Lajos nevelője

Jegyzetek 

 
16. század